《偈一首》
宋代·吴处厚

是身如泡幻，尽非真实相。况兹纸上影，妄外更生妄。

到岸不须船，无风休起浪。唯当清静观，妙法了无象。

作者简介：邵武人，字伯固。仁宗皇祐五年进士。为将作监丞。蔡确尝从其学赋，及为相，处厚通笺乞怜，确无汲引意。哲宗元祐中，确知安州，作《车盖亭诗》，为处厚所得，乃笺释奏上，诬其攻击太后，确遂遭贬逐。擢知卫州，为士大夫所畏恶，未几卒。有《青箱杂记》。